
הכנסת השמונה-עשרה
נוסח לא מתוקן

מושב רביעי
<פרוטוקול מס' 1084>
מישיבת ועדת הכספים
יום שלישי, כ"ג באייר התשע"ב (15 במאי 2012), שעה 12:20
<סדר היום:>
<מתן פטור ממס לפי סעיף 37 לחוק מס ערך מוסף, התשל"ו - 1975>
נכחו:

<חברי הוועדה:> 
יצחק וקנין – מ"מ היו"ר

אורי אריאל

גאלב מג'אדלה
<מוזמנים:> 
	שי דותן
	–
	מנהל תחום כלכלה, רשות המסים, משרד האוצר

	ערן יעקב
	–
	סמנכ"ל רשות המסים, משרד האוצר

	מנחם הסה
	–
	עוזר ראשי, רשות המסים, משרד האוצר

	עופר שרון
	–
	מנהל מחלקה בכיר מע"מ, רשות המסים, משרד האוצר

	ליאת גרבר

עירית מנדלסון
	–
–
	מנהלת מחלקה בכירה שוק ההון, משרד האוצר

מנהלת אגף תשלומים וסליקה, בנק ישראל

	איתן ארנטל
	–
	מייצג את סדנת ההדפס ירושלים פורום מוסדות תרבות


<ייעוץ משפטי:>
שגית אפיק
<מנהל הוועדה:>
טמיר כהן
<רשמת פרלמנטרית:>
מוריה אביגד
<מתן פטור ממס לפי סעיף 37 לחוק מס ערך מוסף, התשל"ו-1975>
<היו"ר יצחק וקנין:>
רבותי, סעיף 5: מתן פטור ממס לפי סעיף 37 לחוק מס ערך מוסף, התשל"ו-1975. ערן, מי מציג את זה? 
<מנחם הסה:>
אני אציג. בעצם מדובר בסעיף שהוא סעיף ייחודי. אני אקריא אולי את סעיף 37 ואני אסביר את הנושא בקצרה: לפי חוק 37 לחוק מס ערך מוסף הוראות כל דין הפוטר ממס עקיף לא יחולו על המס לפי חוק זה, אלא אם כן הכנסת קבעה אחרת בדרך החלטה. המשמעות של הסעיף הזה היא שכל פטור שניתן ממע"מ ניתן במסגרת חוק מע"מ וכל חוק אחר לא יכול בעצם לפטור מע"מ, אלא אם כן יש פתח חלופי וזו החלטה של הכנסת. במקרה הספציפי הזה יש אמנה שנקבעה גם במסגרת תקנות בעניין קרן המטבע הבין-לאומית והבנק הבין-לאומי לשיקום ופיתוח, שבעצם, כמקובל בארגונים בין-לאומיים, פוטרים אותם ממסים. כיוון שיש שם סעיף ספציפי מול סעיף 37 ולמען הסר מחלוקות משפטיות איזה סעיף בעצם הוא הסעיף הגובר, הסעיף בתקנה או הסעיף בחוק מע"מ, המלצת האוצר לוועדה להמליץ לכנסת לפטור כמובן את קרן המטבע וכו' בייעוץ שנותנים למדינת ישראל ממע"מ.
<היו"ר יצחק וקנין:>
יש למישהו הערות, רבותי?

טמיר כהן:

בנק ישראל, הערה?

<היו"ר יצחק וקנין:>
אין הערות. רבותי, אני מצביע. מי בעד מתן הפטור? מי נגד?
הצבעה

בעד – 1
נגד – 1
נמנעים – אין
<היו"ר יצחק וקנין:>
 גאלב, אתה הצבעת אתנו?

<אורי  אריאל:>
לא, לא, זו לא הצבעה, הוא לא יודע על מה הוא מצביע - - -

<גאלב מג'אדלה:>
על הצו. למה?

<אורי  אריאל:>
מאה אחוז. שניים נגד אחד. לא הצבעת.
<היו"ר יצחק וקנין:>
לא שניים נגד אחד. אורי, אתה רוצה – אני עושה רביזיה.

<גאלב מג'אדלה:>
אני מצביע עם הצו, אורי.

<היו"ר יצחק וקנין:>
חכה רגע, רביזיה. עכשיו אני אלך אתך בשיטה שלי, לא בשיטה שלך.

<אורי  אריאל:>
אין בעיה, תעשה מה שאתה רוצה.

<גאלב מג'אדלה:>
לא, לא צריך להתעצבן, אני מצביע עם הצו.

<אורי  אריאל:>
רגע, הרב, אני אמור להצביע מה שאתה מצביע כל פעם?

<היו"ר יצחק וקנין:>
לא. אני אמרתי לך שתצביע אתי? הוא לא הצביע, לא שמתי לב.

<אורי  אריאל:>
לא שמת לב, הוא לא הצביע כשאמרת - - -
<היו"ר יצחק וקנין:>
אז אני עושה רביזיה, זכותי הלגיטימית. מה אתה רוצה? שלא נעשה רביזיה?
<גאלב מג'אדלה:>
וקנין, תירגע, אני מצביע עם הצו, תירגע. 

<אורי  אריאל:>
אני מסכים אתך - - -

<היו"ר יצחק וקנין:>
אתם גם רוצה להגיד לי מה לעשות? אני לא מבין. עד כאן.
<גאלב מג'אדלה:>
יצחק, תירגע. אני מצביע עם הצו, תירגע.
<היו"ר יצחק וקנין:>
אתה לא הצבעת בפעם הראשונה.
<גאלב מג'אדלה:>
לא הצבעת כי דיברתי אתו.

<היו"ר יצחק וקנין:>
נכון. אז היה 1-1. אני עושה רביזיה, אין ברירה.

טמיר כהן:

אין בעיה, נוסיף את הרביזיה לסדר-היום, זה יהיה בסוף.

<היו"ר יצחק וקנין:>
עוד חצי שעה תהיה הצבעה על זה.

<גאלב מג'אדלה:>
עוד חצי שעה אני לא אהיה לך.

<היו"ר יצחק וקנין:>
לא משנה, מי שינהל את הישיבה פה, ינהל אותה, אבל אני חייב לעשות את זה. 
<הישיבה ננעלה בשעה 12:30.>
